ICF

Buď IN na LinkedIn
2024-02-06 14:00 - 17:00 (Europe/Bratislava)
Milí priatelia,
pozývame Vás na webinár, ktorý sa bude konať 6.februára v čase 14:00 – 17:00 na platforme Zoom.
Tento krát máme pre Vás zaujímavú tému: Buď IN na LinkedIn, ktorou nás prevedie Tomáš Kromka
Tomáš Kromka, pôsobí ako manažérsky tréner, mentor a kouč v Allianz – Slovenskej poisťovni. Súčasne podniká a spolupracuje na projektoch vzdelávania v slovenskom školstve. Je autorom prvého Linkedin manuálu pre korporát na Slovensku a za 3 roky preškolil skupinovo alebo individuálne, viac ako 2000 používateľov sociálnej siete Linkedin. Jeho príspevky majú ročne viac ako 300 tis. zhliadnutí. Podieľa sa na vytváraní Linkedin komunity a je aj ambasádorom módnej značky. Je členom ICF Slovenská pobočka.
Obsah webináru
1. Základy LinkedIn
Dôležitosť LinkedIn pre koučov.
Prehľad platformy LinkedIn a jej význam.
Vytvorenie a optimalizácia profilu
Dôležitosť profesionálnej fotografie a kľúčových slov.
2. Budovanie siete a vzťahov
Stratégie pre rozšírenie siete
Networkingové aktivity.
3. Publikovanie obsahu a osobná značka
Význam konzistentného a hodnotného obsahu.
Typy obsahu, ktoré rezonujú na LinkedIn
príbehy úspechu na Linkedine – príklady z praxe.
4. Aktívna účasť a angažovanosť
Spôsoby, ako byť aktívny na LinkedIn
Využitie LinkedIn na získavanie spätnej väzby a interakciu s klientmi.
Monitoring a analýza dosahu a angažovanosti.
5. LinkedIn marketing
Ako efektívne využívať LinkedIn pre osobný branding a marketing.
Je možné, že obsah môže byť finálne trochu zmenený, keďže Tomáš sa bude snažiť ušiť webinár podľa preferencii účastníkov na mieru.
Cena:
0€ pre členov ICF Slovenská pobočka (oba druhy členstva) / ICF Čes
15€ pre členov ICF Global a SAKO
25€ pre nečlenov

Prihlasovť na workshop je možné najneskôr do 04.02.2024
Prihlásiť na webinár sa môžete tu: PRIHLÁŠKA

Webinár - Converge 2023
2024-01-30 15:00 - 17:00
Využite kreatívne myslenie a posúvajte hranice – Converge 2023
Čo hovoria o koučingu profesionáli a influenceri tohto odvetvia, ktorí sú nadšení z objavovania všetkého, čo koučing dokáže? Akým smerom sa koučing poberá, ako sa posúvajú jeho hranice, ako si udržať náskok v konkurenčnom koučovacom prostredí?
Aj toto sú to otázky, o ktorých sa diskutovalo na najväčšom stretnutí koučov na konferencii Converge 2023
Praktiky a teórie v koučovaní, trendy, modely inovácií, nové zručnosti a techniky, ktoré zvýšia odbornosť kouča očami profesionálov z celého sveta Vám priblíži Erika Falťanová – účastníčka konferencie Converge 2023.
Cena:
0€ pre členov ICF SK (riadny člen / pridružený člen)
15€ pre členov ICF Global a SAKO
25€ pre nečlenov

Prihlásiť na podujatie sa môžete tu: PRIHLÁŠKA

BARIÉRY A BARIÉROVÉ MOSTY - KOUČOVACIA PRÁCA S BARIÉRAMI
2024-01-30 08:30 - 16:30
Medzinárodné certifikované označenie: Approved Program: Coaching work with barriers – powerful questions in stuck situations

Kurz je súčasťou vyššieho koučovacieho vzdelávania certifikovaného ICF – Medzinárodnou federáciou koučovania- môžete ho použiť pri predlžovaní medzinárodnej certifikácie

Pre koho je kurz určený
Kurz je určený pre koučov, ktorí už absolvovali základný výcvik v koučovaní, bez ohľadu na koučovací prístup, z ktorého vyšli. Je tiež vhodný pre tých, ktorí chcú pracovať s vlastnými bariérami (a nie sú koučami).
Čo sa naučíte
Naučíte sa koučovacie techniky, ktoré vám môžu byť nápomocné v prípadoch, keď klient vie čo má robiť a nerobí to. Techniky, s ktorými budeme pracovať pochádzajú z NLP koučovacieho prístupu a oslovujú hlbšie zdroje sily a motivácie.
Certifikát vám umožní
Program má medzinárodne uznaný status oficiálneho rozvoja pod hlavičkou International Coach Federation (ICF) – získate 10 CCE bodov v kategórii Core Competencies, ktoré môžete použiť pri predlžovaní ACC alebo PCC certifikácie.

Rozsah: 2 x 1 deň

Čas: 9.00 – 16.30, káva od 8.30

Miesto konania: Školiace stredisko Business Coaching College, Karloveské rameno 6, Bratislava

Cena: 564,17 € bez DPH / osoba (2 dni) / 677,00 € s DPH
TERMÍNY:
1. 30.01.2024 – 30.01.2024 | 1. modul AKO JEMNE PRACOVAŤ SO SUBMODALITAMI A ARCHETYPÁLNYMI ENERGIAMI
2. 26.03.2024 – 26.03.2023 | 2. modul AKO VYTVÁRAŤ MOSTY CEZ BARIÉROVÉ PRESVEDČENIA

Viac informácií o výcviku a jednotlivých moduloch
Viac informácií o Business Coaching College

ALCHÝMIA profesionálneho koučovania
2024-01-27 08:00 - 17:00
Medzinárodne akreditovaný výcvik Medzinárodnou federáciou koučovania ICF

Absolvovaním výcviku získate 37,5 hodiny špecifického koučovacieho vzdelávania

V programe Alchýmia koučovania sa naučíte, ako využívať princípy, metódy a techniky koučovania pre váš vlastný prínos, ciele a zmysluplný život a zároveň sa vybavíte zručnosťami do práce s ľuďmi.
Vo výcviku vytvoríme priestor na tvorbu komunity, ktorej dáva zmysel sa rozvíjať, rásť a učiť sa nové zručnosti.
Bude to osobné učenie (zatiahnutie na hlbinu) a predsa v tom nikto nebude sám.
Celým procesom vás bude partnersky sprevádzať Mgr. Zuzana Valábková . Učenie sa novým zručnostiam bude nielen zmysluplné, ale aj zábavné.
Začiatok výcviku: 27.1.2024
Trvanie výcviku: 15 týždňov
Cena: 1580,- eur
Viac informácii o výcviku nájdete tu: https://online.coachagency.sk/alchymia-profesionalneho-koucovania/

Stretnutie Boardu ICF Slovak
2024-01-22 15:00 - 17:00
Stretnutie Boardu ICF Slovenská pobočka sa uskutoční v kaviarni hotel Premium Business Hotel na ulici Priekopy 20 v Bratislave.
Ak máte záujem sa zúčastniť (osobne alebo online prostrdníctvom aplikácie ZOOM), prosím dajte nám to vedieť aspoň týždeň vopred na info@icf.sk
Ďakujeme a tešíme sa na prípadné stretnutie.

Neformálne stretnutie s členmi ICF Slovenská pobočka
2024-01-18 16:00 - 17:00
Srdečne Vás pozývame na neformálne stretnutie s členmi ICF Slovenská pobočka.
Radi medzi sebou privítame aj nových členov s ktorými sme nemali možnosť sa ešte takto spoznať.
Potešíme sa tiež účasti tých, ktorí zatiaľ nie sú ešte našimi členmi, ale majú záujem dozvedieť sa viac o dvoch druhoch členstva.
Stretnutie sa uskutoční vo štvrtok 18.1. 2024 od 16:00 do 17:00 prostredníctvom platformy Zoom.
O čom budeme hovoriť:
– Predstavíme stratégiu, misiu a víziu ICF Slovenská pobočka
– Predstavíme členov vedenia ICF Slovenskej pobočky a spôsob organizácie našej pobočky
– Porozprávame Vám o aktivitách za minulé obdobie, aktuálnych aktivitách a o našich plánoch na ďalšie obdobie
– Predstavíme spôsob vzdelávanie pre rozvoj koučovacích zručností našich členov
– Zoznámime Vás s benefitmi, ktoré z členstva vyplývajú
– Dozviete sa ako Vás naša pobočka môže podporiť pri získavaní ICF certifikácie a jej predĺžení
– Pre tých, ktorí ešte nie sú členmi, poskytneme informácie o tom, ako sa stať členom ICF Slovenská pobočka.
Pre prihlásenie na stretnutie kliknite TU
Ďakujeme a tešíme sa na stretnutie s Vami!
ICF Slovenská pobočka

Líder ako kouč
2024-01-17 08:00 - 17:00
Prihlás sa do 12-týždňového programu LÍDER AKO KOUČ. V bezpečnej atmosfére plnej slobody a tvorivosti posilníme tvoje schopnosti a budeme pracovať na budovaní nových líderských zvykov.
Čo sa naučíš?

Inšpirovať svoj tím, aby dosiahol maximálny potenciál.
Viesť ľudí k samostatnosti a vynaliezavosti.
Motivovať svojich ľudí, aby boli zameraní na riešenia, nie problémy.
Delegovať spôsobom, ktorý zvyšuje výkon a spokojnosť v práci.
Dávať a prijímať spätnú väzbu, ktorá zlepšuje výkon bez toho, aby ničila vzťahy.
Využívať svoju osobnosť, silné stránky a dokonca aj slepé miesta na rozvoj svojho autentického štýlu vedenia.

Pre koho je kurz určený?

Manažér, ktorý si chce osvojiť líderské kompetencie 21. storočia.
Líder, ktorý už nejaké školenia absolvoval a chce pridať koučovací štýl do svojho profesijného prístupu.
Projektový manažér, ktorý potrebuje efektívnejšie komunikovať a inšpirovať svojich tímových kolegov.

(Ak si manažér, ale nemáš vlastný tím ľudí, kurz pre teba nie je vhodný, pretože by bol pre teba neefektívny a jeho prínos by sme bez možnosti trénovať naučené techniky, nemohli objektívne vyhodnotiť.)

Čo na teba čaká?

6-krát prezenčný skupinový workshop, rozdelený na 70 % praxe a 30 % teórie.
7-krát individuálne konzultácie na urýchlenie prenosu vedomostí z workshopov do praxe.
Audit tvojich silných stránok a slepých miest aj s individuálnym plánom na tvoj osobný rozvoj od Facet5.
Tvoja vlastná web apka na podporu tvojho rozvoja.
Podpora a inšpirácie of kolegov z kurzu, pretože najlepšie sa učí jeden od druhého.
Neobmedzená e-mailová podpora od Petry počas trvania programu + 1 mesiac po jeho ukončení.

Čo by si mal o kurze vedieť?

Stretneme sa 6-krát ako skupina. Na každom stretnutí preberieme jednu tému pričom 30 % času venujeme teórii a zvyšných 70 % praktickému cvičeniu a testovaniu.
Stretneme sa 7-krát individuálne (ty a Petra), kde budeš mať príležitosť klásť otázky alebo riešiťkonkrétne témy zo svojho profesionálneho života.
Medzi stretnutiami plníš úlohy priamo v tvojom tíme, čo ti pomáha premeniť teóriu na prax a formovaťnové líderské návyky.
Hocikedy napíš Petre, či už keď ti niečo nebude jasné alebo budeš chceš niečo z kurzu prekonzultovať. Budem tu pre teba od prvého dňa kurzu a aj jeden mesiac po jeho skončení.
Kurz je akreditovaný ICF a SAKo: 16 hodín kľúčové kompetencie, 14 hodín rozvojové kompetencie

Začíname v januári 2024

Trvanie: 12 týždňov
Kedy: 17. 1. 2024 – 27. 3. 2024
Workshopy: prezenčne, každú druhú stredu, 9.00 – 13.00 h, Hotel Albrecht, Bratislava – Staré Mesto.
Individuálne konzultácie: 1 hodina virtuálne, každý druhý piatok. Presný čas si dohodneme.
Úlohy: je potrebné realizovať v rámci tvojej práce v danom týždni.
Kto: ty + 9 lídrov
Koľko: 1 850 € (bez DPH)

Zaregistruj sa:
Kurz v slovenskom jazyku https://petraholic.com/sk/lider-ako-kouc/
Kurz v anglickom jazyku https://petraholic.com/leader-as-coach/

Kouč PCC - Program LEVEL 2
2024-01-13 08:00 - 17:00
Staňte sa PCC koučom s medzinárodnou certifikáciou od ICF. V tomto programe vám poskytneme a naučíme vás všetko, čo potrebujete k prehĺbeniu si koučovacích zručností, maximalizácii osobného či profesionálneho potenciálu, ktoré vedú k priamemu získaniu titulu PCC a splneniu medzinárodných štandardov.
Program PCC – LEVEL 2 je mentoringovým doplnkovým modulom základného kurzu KOUČ104. Ukončuje sa ním príprava na PCC certifikáciu u ICF. Spolu so základným kurzom KOUČ104 je akreditovaný ako Level 2 a obsahuje aj medzinárodnú certifikovanú skúšku PCC (ICF). Skúška sa robí v slovenčine priamo v Power Coaching ako záver tohto programu.
PROGRAMOM KOUČ PCC NADOBUDNETE

Schopnosť viesť koučingový rozhovor na úrovni PCC
Rozvojovú reflexiu vašich koučovacích aktuálnych koučovacích zručností a kompetencií
Rozšírenie vašich zručnosti v koučovacej praxi a mentoringu
Rozviniete si schopnosť reflektovať vlastnú prax v súlade s kľúčovými kompetenciami kouča podľa ICF
Rozviniete si prax vďaka podporným a posilňujúcim mentoringom

PROGRAMOM KOUČ PCC ZÍSKATE

Ďalších 21 hodín akreditovaného vzdelávania
Medzinárodný titul kouča PCC (Professional Certified Coach)
Po absolvovaní vás ICF môže zaradiť do ich portálu certifikovaných koučov ICF ako PCC kouča
Po absolvovaní tohto programu dostanete od nás poukážku na ďalšich 10 hodín individuálnych mentoringov (v hodnote 1800 €)
Dostanete študijné materiály

PROGRAM KOUČ PCC JE URČENÝ PRE

Tých, ktorý už majú absolvovaných minimálne 87 hodín špecificky koučovacieho vzdelávania – (spadajú sem kurzy do roku 2022 s označením ACSTH alebo ACTP,)
Na prijatie do programu končiaceho skúškou k PCC certifikácii je potrebné mať ukončených minimálne 87 hodín ACSTH alebo ACTP programu schváleného ICF.
Je potrebné nám taktiež zaslať tento certifikát, ktorý posúdime a následne oznámime, či vás do kurzu prijímame.
POZOR! Nemusíte mať ešte 100 hodín koučovacej praxe (prax budete nadobúdať počas tohto programu).
Maximálny počet účastníkov programu je 15 ľudí
S kapacitných dôvodov uprednostňujeme do mentorského programu končiaceho skúškou z vedenia rozhovoru absolventov našich kurzov. V prípade voľných miest, prijímame aj externých záujemcov do tohto mentorského programu.

OBSAH PROGRAMU KOUČ PCC

Program tvorí 100% praxe a pozostáva z:
Individuálnych mentoringov
Skupinových mentoringov
Individuálnych konzultácii
Skupinových konzultácii
Vzdelávanie zamerané na 8 kompetencii kouča definovaných ICF
Každý koučovací rozhovor je podrobne analyzovaný
Ku každému koučovaciemu rozhovoru je poskytnutá okamžitá spätná väzba
Vzdelávanie prebieha kombinovanou formou osobne aj online každý tretí týždeň (utorky a soboty)

PRIEBEH PROGRAMU KOUČ PCC

1 deň (13.01.2024 – sobota)
2 deň (30.01.2024 – utorok)
3 deň (17.02.2024 – sobota)
4 deň (12.03.2024 – utorok)
5 deň (06.04.2024 – sobota)
6 deň (27.04.2024 – sobota)
Je možnosť zúčastniť sa prezenčne aj online, podľa toho, ako vám to vyhovuje, si nastavíme formu.

ČO BUDETE EŠTE POTREBOVAŤ K PCC CERTIFIKÁCII

Minimálne 125 hodín koučovacej praxe, ktorú už týmto programom získate
Následne potrebujete vyplniť online žiadosť o certifikáciu PCC u ICF, s vyhlásením o praxi a certifikátom z kurzu Level 2, ktorý od nás získate týmto programom (ukážeme vám kde aj ako)
Po nazdieľaní podkladov a uhradení poplatku (cca 354€) za certifikáciu dostanete pozvanie na vykonanie skúšky – online testu (ICF Credentialing Exam, ktorý po tomto programe nepochybne zvládnete)
Následne vám ICF zašle PCC certifikát a zaradí vás do ich portálu certifikovaných koučov ICF ako PCC kouča

Viac informácii a prihlášku na kurz nájdete: VIAC INFORMÁCII

Rozvoj vlastných silných stránok a systemického vnímania v práci s inými.
2023-11-30 08:00 - 2023-12-01 17:00
Program rozvíja a posilňuje SEBA ako dôležitý základ pre úspešné vedenie iných.
Vo vašej roli kouča, lídra či manažéra vám umožní vedome pracovať s vlastnými silnými stránkami a princípmi systemického prístupu.
Čo si odnesiete:

Moje silné stránky – ako mi pomáhajú v roli kouča, lídra alebo manažéra
Práca s vlastnými potrebami
Môj potenciál – kde pramení a jeho zdroje
Moje slepé miesta (tiene), predsudky a vzorce správania
Systemické počúvanie a vnímanie klienta – rozšírený zdroj informácií
Ako vedome posilniť prínos vlastnej intervencie
Koľko dávam a koľko prijímam v mojej práci a vplyv výmeny na moje prežívanie
Miesto, z ktorého vstupujem do vzťahu s inými
Moja aktuálna výzva – systemická práca so silnými stránkami

Termíny a miesto konania:

november – 1. december 2023, 9:00 – 16:30, Harmónia Penzión Berea

Cena: 430 Eur zahŕňa:

prístupový kód CliftonStrengths®;
1:1 stretnutie k vášmu profilu silných stránok
2 dni skupinovej práce (max. 10 účastníkov)

Lektorky: Petra Fusková, PCC a Daniela Sovinec, PCC, www.maxilogy.sk
Link na prihlásenie.
Lektorky:
Petra Fusková, PCC a Daniela Sovinec, PCC
Petra a Daniela podporujú jednotlivcov a tímy v rozvoji silných stránok a systemického vnímania. Aj vďaka vlastným dlhoročným skúsenostiam nielen z korporátneho prostredia pomáhajú organizáciám budovať celostný leadership. Klienta podporujú v rozvoji vlastného potenciálu aj prostredníctvom nástroja Gallup CliftonStrengths® a systemickým prístupom mu umožňujú nachádzať funkčné riešenia. 20 rokov sa venujú vedeniu workshopov, facilitácii, koučingu a mentoringu jednotlivcov a tímov. www.maxilogy.sk

WEBINÁR: Nové vzdelávacie programy pre koučov a nová certifikačná skúška.
2023-11-28 15:00 - 16:00
Milí kouči,
na základe pozitívnych ohlasov z našich webinárov by sme Vás radi pozvali na ďalší, na veľmi aktuálnu tému:
Nové vzdelávacie programy pre koučov a nová certifikačná skúška.
Webinár povedie Zuzana Jojićová, PCC a ako skúseného hosťa medzi nami privítame našu členku Petru Holic, PCC, ktorá sa s nami podelí o jej osobnú skúsenosť s certifikačnou skúškou.
Petra Holic, PCC – Ako leadership koučka, mentorka a lektorka prevádza podnikateľov, senior manažérov a lídrov v ich osobných a profesionálnych výzvach, na ceste k ich cieľom a snom a vedie vzdelávacie programy v snahe podporiť atmosféru ľudskosti na pracovisku.
Ako spoluzakladateľka a koučka v o.z. EduCoach s nadšením podporuje študentov a učiteľov na stredných školách na Slovensku.
Termín webináru je utorok 28.11.2023 od 15:00 do 16:00.
Webinár sa bude konať online (ZOOM) a bude zaznamenávaný.
Obsah:

Nová vzdelávacia a certifikačná cesta zmena z ACTP, ACSTH na Program 1 a Program 2
Skúška na ACC a PCC možnosť urobiť na Slovensku
Nový online test – Credentialing Exam
Logistika – ako, kde, ako dlho, koľko otázok, koľko to stojí, v akom jazyku
Situational judgement test – čo to vlastne znamená?
Ako sa pripraviť – DOs & DONTs
Ukážka na vzorovej otázke
Q&A

Webinár je pre všetkých účastníkov bezplatný.
V prípade, ak máte nejaké otázky k tejto téme, pošlite nám ich prosím vopred pri prihlasovaní.
PRIHLÁSIŤ SA NA WEBINÁR

Práca s emóciami s Halkou Baláčkovou
2023-10-10 08:30 - 16:00
Milé kolegyne, milí kolegovia,
nesmierne nás teší, že po veľmi úspešnom jarnom workshope koučka Halka Baláčková, PCC, ACTC opäť prijala naše pozvanie a v októbri pre nás zrealizuje dva workoshopy na ktoré Vás srdečne pozývame:
1.workshop:
10.10.2023 – Práca s emóciami
8:30 – 16:00 (registrácia od 8.30, 9.00 začiatok) – Hotel Clarion, Žabotova 2, Bratislava
PROGRAM WORKSHOPU:
Počas workshopu sa zoznámite s technikami, ktoré pomáhajú práci s klientom na hlbokej emocionálnej úrovni. Konkrétne:
· Proces Core Value (CV) – cvičenia na prácu s emóciami a telom na hlbokej úrovni.
· Čo sú to „časti tela“ a prečo sa po emocionálnom strese cítime „odpojení“
· Body mind teória dnešnej vedy.
· Prečo a ako hovoriť svojmu telu a počúvať ho.
· Ako pracovať s hlasom a hodnotami pri cvičení.
· Škála Davida Hawkinsa, jej vznik, popis a práca s ňou, ako je postavená, jednotlivé úrovne a ako sa dostať hore/nad ňu po emocionálnom strese.
Cena pri kúpe vstupenky na 1 deň:
pre členov ICF Slovenská pobočka 99 €
pre členov ICF Global alebo SAKo 119 €
nečlenovia 149 €
Cena pri kúpe vstupenky na oba dni:
pre členov ICF Slovenská pobočka 180 €
pre členov ICF Global alebo SAKo 220 €
nečlenovia 280 €
V cene workshopu je občerstvenie. Obed je možné si dat‘ priamo v reštaurácii hotela (nie je v cene workshopu).
Počet miest na workshopoch je limitovaný, preto doporučujeme prihlásiť sa čím skôr.
Účastníka evidujeme ako prihláseného až po zaplatení poplatku.
PRIHLÁŠKA NA WORKSHOP

Tímový koučing s Halkou Baláčkovou
2023-10-09 08:30 - 16:00
Milé kolegyne, milí kolegovia,
nesmierne nás teší, že po veľmi úspešnom jarnom workshope koučka Halka Baláčková, PCC, ACTC opäť prijala naše pozvanie a v októbri pre nás zrealizuje dva workoshopy na ktoré Vás srdečne pozývame:
1.workshop:
9.10.2023 – Tímový koučing,
8:30 – 16:00 (registrácia od 8.30, 9.00 začiatok) – Hotel Clarion, Žabotova 2, Bratislava
PROGRAM WORKSHOPU:
Workshop sa bude týkať tém, súvisiacich s tým, ako správne nastaviť s klientom tímový koučing. Konkrétne sa dotkneme nasledovných tém:
· Kto je klient v tímovom koučingu?
· Kto sú zainteresované strany projektu a ako s nimi hovoriť o ich perspektívach a potrebách.
· Dohoda, či je pre zákazku najvhodnejšia forma tímového koučingu, alebo iná intervencia
· Ako nastaviť spoluprácu s vedúcim tímu
· Vyjasnenie rolí a pravidiel, čo je hlavným cieľom tímového koučingu..
· Komunikácia s členmi tímu pred tímovým koučingom. Kick off online pred stretnutím? Kedy a na čo je to užitočný?
· Stanovenie dohôd s tímom na mieste a ako nastaviť kontrakt so všetkými členmi tímu spoločne. Kontrakt dlhodobý / kontrakt na dnes.
· Prekontraktovanie v priebehu dlhodobej spolupráce.
· Spôsoby merania úspešnosti dlhodobej spolupráce priebežne aj na konci.
Cena pri kúpe vstupenky na 1 deň:
pre členov ICF Slovenská pobočka 99 €
pre členov ICF Global alebo SAKo 119 €
nečlenovia 149 €
Cena pri kúpe vstupenky na oba dni:
pre členov ICF Slovenská pobočka 180 €
pre členov ICF Global alebo SAKo 220 €
nečlenovia 280 €
V cene workshopu je občerstvenie. Obed je možné si dat‘ priamo v reštaurácii hotela (nie je v cene workshopu).
Počet miest na workshopoch je limitovaný, preto doporučujeme prihlásiť sa čím skôr.
Účastníka evidujeme ako prihláseného až po zaplatení poplatku.
PRIHLÁŠKA NA WORKSHOP

KOUČING PÁROV
2023-10-05 - 2023-10-06
KOUČING PÁROV
s dôrazom na rozvoj ôsmich kľúčových kompetencií.
akreditované vzdelávanie s medzinárodne uznaným statusom rozvojovo-vzdelávacieho programu, realizované pod hlavičkou International Coach Federation (ICF).
Certifikátom o absolvovaní vzdelávania získate 12 CCE bodov v kategórii Core Competencies a 1 bod v kategórii Resource Development.
Ciele vzdelávania:

osvojenie si nových, silných koučovacích otázok v každej fáze štruktúrovaného rozhovoru (GROW) s párom,
posilnenie sebauvedomenia kouča pri práci s párom, ako sa ubrániť vytváraniu koalície s jedným z nich,
práca s vlastnými emóciami, ale aj s emóciami koučovaných, obzvlášť, keď dochádza k ich prehnaným prejavom,
získanie nových zručností ako pracovať s tým, keď obaja mlčia, alebo jeden príliš hovorí, keď „zvaľujú“ vinu jeden na druhého, prípadne keď je jeden z nich v odpore,
objasnenie špecifík etických princípov v koučingu párov.

Termín a rozsah: 5. – 6. 10. 2023, 2 dni
Čas: 1. deň, od 8:30 do 17:00 hod.
2. deň, od 8:45 do 16:00 hod.
Cena: 390 € /účastník, možnosť úhrady v dvoch splátkach

Autorka a lektorka vzdelávania: Mgr. Katarína Baginová, PCC (ICF)
Viac o kurze, reakciách účastníkov a možnosti prihlásenia sa
Viac o autorke a lektorke

Seminár: Ako sa stať medzinárodne certifikovaným koučom ICF
2023-06-27 17:00 - 19:30
Seminár je otvorený pre všetkých členov ICF, SAKO a potenciálnych záujemcov o členstvo v ICF a/alebo certifikáciu v ICF. Vysvetlíme ICF definíciu koučovania, zmysel členstva a certifikácie v ICF, požiadavky, ktoré treba spĺňať aj postup.
Seminár je akciou Slovenskej pobočky ICF a je bez poplatkov, k ničomu vás nezaväzuje, len sa dozviete aké podmienky musíte splniť ak chcete získať medzinárodnú certifikáciu.
Treba sa vopred prihlásiť.

Seminár je určený pre:
1. tých, ktorý už majú špecificky koučovacie vzdelanie a zaujímajú ich len ďalšie podmienky a proces certifikácie,
2. a aj pre tých, ktorý žiadne koučovacie vzdelanie nemajú a potrebujú zistiť aké potrebujú, aby sa mohli medzinárodne certifikovať.

Seminár je veľmi pragmatický a vysvetlí:
1. ICF definíciu koučovania a požiadavky na výcvik (ICF = medzinárodná federácia koučov, najväčšie svetové teleso združujúce profesionálnych koučov a zabezpečujúce nezávislé certifikácie).
2. Čo všetko okrem výcviku potrebujete — prax, mentoring, atď.
3. Proces a časové limity certifikačného procesu.
4. Voliteľné: pre tých, ktorí nemajú koučovací výcvik a chcú sa dozvedieť viac o našej koučovacej škole, ktorá je certifikovaná ICF a akreditovaná ministerstvom školstva, zodpovieme všetky otázky o štúdiu.

Termín:
27. apríl 2023 od 17.30 do 19.00 hod.

Miesto konania:
Školiace centrum Business Coaching College,
Karloveské rameno 3498/6, 841 04 Bratislava

Seminár vedie:
Zuzana Karpinská
bývalá prezidentka ICF na Slovensku a dlhoročná členka predsedníctva ICF
Denisa Kmecová
bývalá prezidentka SAKO (Slovenskej asociácie koučov) a členka predsedníctva ICF

Prihlásiť sa môžete tu:
Kliknutím na tento link vyplňte prihlášku na seminár zadarmo.

Prvý interný prieskum ICF Slovak Charter Chapter
2021-04-08 08:00 - 17:00
Milí kolegovia,
Veľmi pekne Vám ďakujeme za Váš čas, ktorý ste venovali dotazníku, ktorý sme Vám poslali v rámci prvého interného prieskumu ICF Slovak Charter Chapter. Jeho cieľom bolo, aby sme na základe zozbieraných dát prispeli k ďalšiemu zvyšovaniu profesionality našej komunity, zlepšeniu práce nášho OZ a aj k ľahšej orientácii začínajúcich koučov.
Dotazník, ktorý vyplnilo 54 koučov, bol anonymný a obsahoval 9 otázok.
Zaujímavé, ale nie prekvapujúce je zistenie, že až 81% respondentov pracuje ako externý kouč. Čo sa týka percenta príjmu, len dvaja z 54 respondentov odpovedali, že ich príjem len z koučovania tvorí 90%. Šiesti respondenti odpovedali, že ich príjem z koučovania je 0, teda z koučovania nemajú žiaden príjem. Môžu to byť však interní kouči alebo manažéri, ktorí majú koučing vo svojej pracovnej náplni, alebo ho pri práci používajú.
Najväčšie zastúpenie v našej profesii majú koučovia, ktorých pôvodné povolanie je manažér v rôznych pozíciách (24). Vzdelanie kouča získalo najviac respondentov ( 66% ) na Slovensku.
Najviac koučov má individuálnych súkromných klientov, najviac sa koučuje v sektore služieb a najmenej v sektore samospráv.
Cenové relácie sú veľmi rozdielne a úzko súvisia so sektorom, v ktorom sa koučing poskytuje.
Ešte raz Vám ďakujeme za Váš čas a ochotu prispieť k získaniu dôležitých informácií v našej profesii.

Pokračovanie spolupráce ICF - Slovenská pobočka na projekte Butterfly Effect
2020-04-01
Spolupráca OZ ICF – Slovenská pobočka na projekte Butterfly Effect pre mladých developerov v IT oblasti s podporou mnohých mentorov z praxe beží už tretí rok. Zakladateľmi tohto vzdelávacieho programu sú Sygic, Pixel Federation, LEAF a HubHub.
V rámci programu koučujeme tímy, ako aj jednotlivcov, za veľmi priaznivých podmienok a podporujeme najmä osobnostný rozvoj jednotlivcov aj tímov. Program Butterfly Effect a naša spolupráca sa od tohto roka rozširuje aj do Košíc.
V zimnom semestri 2019 sme koučovali 3 tímy 18 individuálnych účastníkov programu. Záujem o pro-bono zapojenie sa do tohto projektu prejavilo v tomto behu až 23 koučov.
Reakcie účastníkov pilotného behu programu Butterfly Effect na skúsenosť s koučovaním:
Možno sme nevedeli presne, ako to aplikovať hneď v tíme, ale ja osobne som si zobrala z toho veľa do života, aj toho osobnostného. Bolo super, že nám vždy vyplávalo niečo také, čo „bolelo“ v tíme, ale nebolo to tak, že teraz zabíjame čas tým, že to riešime len tak, že sa o tom rozprávame, ale Ľubica nám vždy ukázala nejaké super „nástroje“ a úplne otvorila oči, že wow, veď to je pravda, prečo sa na to nepozerám takto?
(Čo bolo z tímového koučovania pre teba najprínosnejšie?) Asi to, že som sa naučila, čo je tímový koučing, že úprimne som dovtedy považovala takéto praktiky za pofidérne, niečo ako to, ako poisťovací agenti, ktorí vlastne prepadali z matematiky. Ale naučila som sa, že je to tak mega dôležité, a že tí kouči majú tak neskutočné skúsenosti, že by som veľmi rada v tom pokračovala naďalej. Našla si nejakého vlastného kouča, ktorý by mi možno pomohol napredovať v kariérnom aj v takom sebapoznávacom rozvoji.
(Čo bolo z tímového koučovania pre teba najprínosnejšie?) Metóda akou koučka pristupovala k nám. Neriešila problémy za nás, ale pomáhala nájsť cesty aby sme si problémy vyriešili sami.
Veľa vecí som si uvedomil vďaka koučingu, hoc zo začiatku som úplne nechápal, načo to je… ale ku koncu som tomu viac prišiel na chuť… Super bolo, že to bolo zamerané na náš case a stále sme preberali aktuálne témy.
Ideálny prístup, sympatický a účinný, pohodový a uvoľnený, vždy aj keď sme si mysleli, že už nie je čo riešiť, tak nám to niečo nakoniec dalo, a vždy to bolo prínosné.
